WHABT เปิดเทรดวันแรกที่ 10.10 บาท สูงกว่าราคาขาย IPO 1%
ทรัสต์เพื่อการลงทุนในอสังหาริมทรัพย์และสิทธิการเช่าดับบลิวเอชเอ บิสซิเนส คอมเพล็กซ์ หรือWHABT เปิดเทรดวันแรกที่ 10.10 บาท สูงกว่า IPO 1% จากราคาขาย IPO ที่ 10 บาท/หน่วย
16 พ.ย. 2558

ผู้สื่อข่าวรายงานว่า ทรัสต์เพื่อการลงทุนในอสังหาริมทรัพย์และสิทธิการเช่าดับบลิวเอชเอ บิสซิเนส คอมเพล็กซ์หรือ WHABT เปิดเทรดวันแรกที่ 10.10 บาท เพิ่มขึ้น 0.10 บาท(+1%)จากราคาขาย IPO ที่ 10 บาท/หน่วย
สำหรับทรัสต์เพื่อการลงทุนในอสังหาริมทรัพย์และสิทธิการเช่าดับบลิวเอชเอ บิสซิเนส คอมเพล็กซ์หรือ WHABT นั้นเริ่มซื้อขายในตลาด SET ในวันนี้วันแรก สังกัดกลุ่มอสังหาริมทรัพย์และก่อสร้าง หมวดกองทุนรวมอสังหาริมทรัพย์ โดยเป็นทรัสต์เพื่อการลงทุนในอสังหาริมทรัพย์ (REIT) กองแรกที่ลงทุนในอาคารสำนักงานให้เช่า ด้วยมูลค่า 2,020 ล้านบาท
อนึ่ง WHABT ลงทุนในกรรมสิทธิ์และสิทธิการเช่า 30 ปีในที่ดินและกรรมสิทธิ์ในอาคารสำนักงานโครงการ เอส เจ อินฟินิท วัน บิสซิเนส คอมเพล็กซ์  บนถนนวิภาวดี-รังสิต และโครงการบางนา บิสซิเนส คอมเพล็กซ์ บนถนนนางนา-ตราด มีพื้นที่เช่ารวมประมาณ 30,250 ตรม. โดยผู้เช่าหลักเป็นบริษัทชั้นนำทั้งในและต่างประเทศ